wickkiey/tamil-wikipedia-chunked huggingface dataset:
# பெருங்காடு

** பெருங்காடு**(*Perungadu*) இந்தியாவில், தமிழ்நாட்டில், புதுக்கோட்டை மாவட்டத்தில் அறந்தாங்கி வட்டம், அறந்தாங்கி ஒன்றியத்தில் உள்ளஒரு கிராமம் ஆகும். இது ஒரு கிராம ஊராட்சி ஆகும்.  
இந்த ஊராட்சியின் ஆட்சி எல்லைக்குள் பின்வரும் சிற்றூர்கள் அமைந்துள்ளன.
1. கோவில்வயல்
1. மாமண்டை
1. மேலப்பெருங்காடு
1. கூத்தங்குடி
1. கீழக்காடு
1. இறையோன்பட்டி
1. மஞ்சக்கரை வடக்கு
1. துவரகாம்பாள்புரம்
1. வைராண்டி
1. வேங்கூர்
1. பெருங்காடு
1. மஞ்சக்கரை தெற்கு
# குரு கோபிந்த் சிங் விளையாட்டுக் கல்லூரி, இலக்னோ

**குரு கோபிந்த் சிங் விளையாட்டுக் கல்லூரி, இலக்னோ** (*Guru Gobind Singh Sports College, Lucknow*) என்பது இந்திய மாநிலமான உத்தரப் பிரதேசத்தில் அமைந்துள்ள உறைவிட விளையாட்டுக் கல்லூரியாகும். இது உ.த்தரப் பிரதேச வாரிய பள்ளிகளில் பயிலும் 6 முதல் 12 வரையிலான வகுப்பு மாணவர்களுக்கு துடுப்பாட்டம், வளைதடிப் பந்தாட்டம், கால்பந்து, மல்யுத்தம், தடகளம், இறகுப்பந்தாட்டம், நீச்சல் மற்றும் கபடி உள்ளிட்ட விளையாட்டுப் பிரிவுகளில் பயிற்சி வழங்குகிறது. இது கோரக்பூரில் உள்ள பீர் பகதூர் சிங் கல்லூரி மற்றும் இட்டாவா சைபை விளையாட்டுக் கல்லூரி என விளையாட்டுக்காகத் தோற்றுவிக்கப்படும் முன்பே உத்தரப் பிரதேசத்தில் நிறுவப்பட்ட முதல் விளையாட்டுக் கல்லூரியாகும்.
# குரு கோபிந்த் சிங் விளையாட்டுக் கல்லூரி, இலக்னோ

## குறிப்பிடத்தக்க மேனாள் மாணவர்கள்

- தனீசு முசுதபா, மட்டைப்பந்து ஆட்டக்காரர்
- ஜக்பீர் சிங், மட்டைப்பந்து ஆட்டக்காரர்
- சுரேஷ் ரைனா, இந்திய துடுப்பாட்டக்காரர்
- ஆர். பி. சிங் இந்தியத் துடுப்பாட்டக்காரர்
- தினேஷ் பட்டேல், அடிப்பந்தாட்ட வீரர்
- ரிங்கு சிங், அடிப்பந்தாட்ட வீரர்
- இந்திரஜித் பட்டேல், தடகள வீரர்
- நரேந்திர கிர்வானி துடுப்பாட்டக்காரர்
- மிருதுஞ்சய் திரிபாதி, துடுப்பாட்டக்காரர்
# வஜ்ஜிரபள்ளம்

**வஜ்ஜிர பள்ளம்** என்பது கிருஷ்ணகிரி மாவட்டம் இராயக்கோட்டை அருகில் இராயக்கோட்டை கிருட்டிணகிரி சாலையில் உள்ள ஆன்மீக திருத்தலம் ஆகும். இக்கோயிலின் முக்கிய சிறப்பு யாதெனில் இக்கோயிலின் தல விருட்சம் போல் அமைந்திருக்கும் மரத்தின் வேர்ப்பகுதியில் இருந்து நீர் ஊற்றெடுத்து வழிவதே ஆகும் . இதற்கு புராண கால வரலாறும் உண்டு. மகா ரிஷி துர்வாச முனிவர் ஆதி காலத்தில் இராயகோட்டை மலையில் தவமிருக்கும் போது, இப்பகுதி மக்கள் தண்ணீர் பஞ்சம் தீர அருள வேண்டும் என கேட்டார்கள். உடனே முனிவர் யாம் எய்யும் அம்பு வீழும் இடத்திலிருந்து நீர் ஊற்றெடுக்கும் என அருளி அம்பினை எய்தார். எய்த அம்பு இக்கோவில் மரத்தின் துளைத்ததாகவும் அங்கிருந்தே நீர் ஊற்றெடுப்பதாகவும் ஐதீகம் நிலவுகிறது.
# தமிழ்மணவாளன்

**தமிழ்மணவாளன்** சமகாலத் தமிழ்க்கவிதைச் சூழலில் குறிப்பிடத்தக்க கவிஞர்.மரபுக்கவிதையிலிருந்து புதுக்கவிதை வாயிலாக நவீன கவிதைகள் எழுதத் தொடங்கினார். இவருடைய நவீன கவிதைகள் அடங்கிய கவிதைத் தொகுதி,’அலமாரியில் ஓர் இராஜ கிரீடம்’, 2000 புத்தாயிரத்தாண்டு நள்ளிரவில் வெளியிட்டார். அந்நூல் இலக்கியப் பரப்பில் முக்கிய கவனம் பெற்றது.  
’அதற்குத்தக’, என்னும் இவரின் அடுத்த கவிதைத் தொகுப்பு 2004 ல் வெளிவந்தது. அந்நூல் வெளி வந்த ஒரு மாதத்திற்குள்ளாகவே , தமிழின் மிக முக்கியமான இலக்கிய ஆளுமைகள், அதன் மீது எழுதிய கட்டுரைகள் அடங்கிய, ”நீர் நிரம்பும் காலம்”’, என்னும் கட்டுரைத் தொகுப்பு வெளிவந்தது.  
தன் கவிதைகள் மீது சக படைப்பாளிகள் எத்தகைய கருத்து வைத்திருக்கிறார்கள் என்பதைப் போலவே சக படைப்பாளிகளின் படைப்புகள் மீதான இவரின் விமர்சனக் கட்டுரைகளைத் தொகுத்து, ’சொல் விளங்கும் திசைகள்’, என்னும் நூலினை 2006 ஆம் ஆண்டு வெளியிட்டார்.  
இதற்கிடையே தமிழ் மீது கொண்ட ஈடுபாட்டினால், அண்ணாமலைப் பல்கலைக்கழகத்தில், முதுகலை (தமிழ்) முதுகலை   ( மொழியியல்) ஆகிய பட்டங்களை பெற்றார்.  
’புறவழிச்சாலை’, என்னும் இவரது கவிதை நூல் 2009 ஆம் ஆண்டு வெளியானது. அந்நூல் இரண்டு விருதுகளைப் பெற்றது. , சேலத்தில் இருந்து இயங்கும் ”‘எழுத்துக் களம்”’, இலக்கிய விருதினையும் கோயம்புத்தூரிலிருந்து, ”நொய்யல்’, இலக்கிய விருதையும் பெற்றது.  
. முதுகலை (தமிழ்) மற்றும் முதுகலை (மொழியியல்) முடித்துவிட்டு, தஞ்சைத் தமிழ்ப் பல்கலைக் கழகத்தில், ’’நவீன தமிழ்க் கவிதைகளில் நாடகக் கூறுகள்: காலமும் வெளியும்’’, என்னும் தலைப்பில் முனைவர் பட்ட ஆய்வினை மேற்கொண்டு முனைவர் பட்டம் பெற்றார்.  
இவரது அண்மைக்காலக் கவிதைகளின் தொகுப்பான ,’’உயிர்த்தெழுதலின் கடவுச்சொல்’’, 2017 ஆம் ஆண்டு வெளியானது. அந்நூல், ”கவிதை உறவு” மற்றும் ’’நெருஞ்சி’’, இலக்கிய விருதுகளைப் பெற்றது.  
சமகாலப்படைப்பாளிகளின் கவிதைகள் குறித்து, ‘கவி நுகர் பொழுது’, என்னும் தொடரை, திண்ணை இணைய தளத்தில் எழுதி வந்தார் . அக்கட்டுரைகள் நுலாகவும் வெளிவந்துள்ளது.  
மாறுப்பாலினத்தவர் நலன்கோரி தேசியசட்ட ஆணைக்குழு தாக்கல் செய்த பேராணை விண்ணப்பத்தின் மீது உச்சநீதிமன்றம் 15-04-2014 அன்று வழங்கிய மேன்மைமிகு தீர்ப்புரை, இவரின் தமிழ் மொழிபெயர்ப்பில்,’’நீளும் கைகள்”’, என்னும் நூலாக 2018 ல் வெளிவந்துள்ளது. அதே ஆண்டில் இரண்டாம் பதிப்பும் கண்டுள்ளது சிறப்பு.  
. மணவை செந்தமிழ் அறக்கட்டளையின் அறங்காவலர்களில் ஒருவராக இருந்து, அதன் சார்பாக ஆண்டு தோறும் வழங்கப்படும் ஜெயந்தன் படைப்பிலக்கிய விருதுக் குழுவின் ஒருங்கிணைப்பாளாராகவும் செயலாற்றி வருகிறார்.  
இந்த ஆண்டிலிருந்து வழங்கப்படவுள்ள சௌமா இலக்கிய விருதுக்குழுவின் ஒருங்கிணைப்பாளராக செயல்பட்டு வருகிறார்.  
முழுவதும் கவிதை மற்றும் கவிதை குறித்தான கருத்தியல் முன்வைப்பென தன்னை பொருத்திக்கொண்டிருக்கும் தமிழ்மணவாளன், சில சிறுகதைகளே எழுதியிருப்பினும் இவர் எழுதிய பெண்ணிய நோக்கிலான ,’’எதிர் கொள்ளல்’’, சிறுகதை கல்கி சிறுகதைப்போட்டியில் தேர்வானதோடு மட்டுமன்றி கடந்த ஆண்டு வெளிவந்த சிறந்த கதைகளில் ஒன்றாக தெரிவு செய்யப்பட்டு, பெருமை மிக்க இலக்கியச்சிந்தனை வெளியிட்ட தொகுப்பில் இடம் பெற்றது.  
திரைப்படத் துறையிலும், உரையாடல் ஆசிரியராக பாடலாசிரியராக தன் பங்களிப்பினைச் செய்து வருகிறார். சமூகப்பணியில் தன்னை ஈடுபடுத்திக்கொண்டு ஆக்கப்பூர்வமான பல செயல்பாடுகளைத் தொடர்ந்துவருகிறார்.
# மின்வருடு நுண்ணலைக் கதிர்வீச்சளவி

**மின்வருடு நுண்ணலைக் கதிர்வீச்சளவி** (*Electrically scanning microwave radiometer*, **ESMR**) நிம்பஸ் 5, நிம்பஸ் 6 ஆகிய செயற்கைக்கோள்களினால் சுமந்து செல்லப்பட்ட ஓர் ஒற்றைத்தட மின்னணுக் கதிர்வீச்சுமானி ஆகும். இது வருடு பல்தட நுண்ணலை கதிர்வீச்சளவி (SMMR), சிறப்பு உணர்கருவி நுண்ணலை/படிமமாக்கி (SSM/I) ஆகிய கருவிகளுக்கு முன்னோடியாகும்.  
இந்த ESMR கருவி 19 GHz அதிர்வெண்ணில் கிடைமட்டமாக முனைவாக்கப்பட்ட கதிர்வீச்சை மட்டுமே உணர்கிறது, அத்துடன் கடற்பனிச் செறிவைக் கணக்கிடவும் பயன்படுத்தலாம். இருப்பினும், இம்முடிவுகளை SMMR / SSMI ஆகியவற்றுடன் ஒப்பிடுவது கடினம். ESMR என்ற இக்கருவி அதனைச் செலுத்தும் செயற்கைக்கோளின் பாதையில் வருடப்பட்டது. இது நீண்ட வீச்சுடைய ( இருபக்கமும் ஆகக்கூடியது 64°) படுகோணங்களுக்கு வழிவகுத்தது; SMMR ஆனது 50° நிலையான கோணத்தில் வருடப்பட்டு, கிடைமட்டமாகவும் செங்குத்தாகவும் முனைவாக்கப்பட்ட தரவுகளை உள்வாங்க அனுமதிக்கிறது; SMMR ஆனது ஒன்றிற்குப் பதிலாக 5 அலைத்தடங்களைக் கொண்டிருந்தது, இது மேம்பட்ட கடற்பனி மீட்புகளுக்கு இட்டுச் செல்கிறது.
# கீழ்மொரப்பூர்

**கீழ்மொரப்பூர்** (*Kilomorappur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீழ்மொரப்பூர் ஊராட்சிக்கு உட்பட்டது.
# கீழ்மொரப்பூர்

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'55.6"N 78°27'36.3"E ஆகும்.
# கீழ்மொரப்பூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 259 குடும்பங்களும் 939 மக்களும் வசிக்கின்றனர். இதில் 471 ஆண்களும் 459 பெண்களும் அடங்குவர்.
# கருணை

**கருணை** (Kindness) என்பது நன்நெறி, இனிய மனநிலை மற்றும் மற்றவர்களுக்காக கவலை கொள்ளும் மன நிலையைக் குறிக்கும் ஒரு நடத்தை ஆகும். இது ஒரு நல்லொழுக்கம் எனவும் அறியப்படுகிறது, பல மதங்களில் மதிப்பாக அங்கீகரிக்கப்பட்டுள்ளது. அரிஸ்டாட்டில், அவரது "சொல்லாட்சிக் கலை" (Rhetoric) புத்தகத்தின் இரண்டாம் பாகத்தில், *தேவைக்கேற்றவாறு உதவுவதும், எதையும் எதிர்பாராமல் உதவுவதும்*, உதவி பெறுபவரின் நன்மையைக் கருதி செய்வது கருணை" என வரையறுக்கிறார். கருணையும் அன்பும் "மனித உடலை குணப்படுத்தும் மூலிகைகள் மற்றும் முகவர்கள்" என்று பிரீட்ரிக் நீட்சே வாதிட்டார். இரக்கம் நல்லொழுக்கங்களில் ஒன்றாக கருதப்படுகிறது. மெகர் பாபாவின் போதனைகளில் கடவுள் இரக்கம் காட்டுகிறார், கடவுளது அன்பற்ற இரக்கத்தை கற்பனை செய்வது முடியாத காரியம் என்று குறிப்பிட்டுள்ளாா். கருணையே கடவுளை அடையும் எளிய வழி.
# ஜீமாட் ஹஜி ஆதம்

**ஜீமாட் ஹஜி ஆதம்** (Jumaat Haji Adam) (பிறப்பு 1956) என்பவர் தாவரவியலாளர், உயிரியல் வகைப்பாட்டாளர் ஆவார். அவர் ஊனுண்ணித் தாவரப் போினத்தைச் சேர்ந்த தாவரக் குடுவை, கெண்டியில் தனித்துறை வல்லுநா் ஆவார்.  
ஆதம், சி.சி.வில்காக்குடன் சோ்ந்து பல நெபன்தீஸ் வகைப்பாடுகளை விளக்கியுள்ளாா். அவைகள் என்.பெய்சாலியானா மற்றும் மாபுலுயன்சிஸ் ஆகும். அதே போல் இயற்கை கலப்பினங்களான என்.xஅலிசாபுட்ரானா, என்.xசாராவகியன்சிஸ், மற்றும் என்.xசாிபா-ஹப்சஹி ஆகியவைகளை விளக்கியுள்ளாா்.
# தாமலேரிபட்டி

**தாமலேரிபட்டி** (*Thamaleripatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம், கீழ்மொரப்பூர் ஊராட்சிக்கு உட்பட்ட ஒரு சிற்றூர் ஆகும்.
# தாமலேரிபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சென்னையில் இருந்து 257 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'07.5"N 78°27'39.2"E ஆகும். இங்கு 178 குடும்பங்களும் 629 மக்களும் வசிக்கின்றனர். இதில் 316 ஆண்களும் 313 பெண்களும் அடங்குவர்.
# ஆட்டந்தாங்கல் கிராமம்

ஆட்டந்தாங்கல் கிராமம், திருவள்ளுர் மாவட்டத்தில் சோழவரம் ஒன்றியத்தில், நல்லூர் கிராமத்தில் ஒன்றாகும். இங்கு ஊராட்சி ஒன்றிய நடுநிலை பள்ளி இயங்கி வருகிறது. இது 1962-இல் துவக்கப்பட்டது பின்னர் 2009-இல் நடுநிலை பள்ளியாக தரம் உயர்த்தப்பட்டது. தற்போது ஒரு பட்டதாரி தலைமை ஆசிரியர், கணிதம், அறிவியல், ஆங்கிலம் என தனித்தனி பட்டதாரி ஆசிரியர்கள் மற்றும் தையல் ஆசிரியர், ஓவிய ஆசிரியர் உள்ளனர்.
# பறையப்பட்டி

**பறையப்பட்டி** (Paṟaiyappaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது
கீழ்மொரப்பூர் ஊராட்சிக்கு உட்பட்டது.
# பறையப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'14.4"N 78°27'56.1"E ஆகும்.
# பறையப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 384 குடும்பங்களும்,1476 மக்களும் வசிக்கின்றனர். இதில் 738 பேர் ஆண்களும், 738 பேர் பெண்களும் அடங்குவர்.
# மங்கலநாடு

** மங்கலநாடு**(*Mangalanadu*) இந்தியாவில், தமிழ்நாட்டில், புதுக்கோட்டை மாவட்டத்தில் அறந்தாங்கி வருவாய் ஒன்றியத்திலுள்ள ஒரு கிராமம் ஆகும்.2001 மக்கள் தொகை கணக்கெடுப்பின்படி, மங்கலநாட்டின் மொத்த மக்கள் தொகை
1988 இல் 989 ஆண்கள் மற்றும் 999 பெண்கள் இருந்துள்ளனர். மொத்தமக்கள் தொகையில் 1254 பேர் கல்வி அறிவு பெற்றவர்கள்.
# குரும்பபட்டி

**குரும்பபட்டி** (*Kurumbapatti*) இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் கீழ்மொரப்பூர் ஊராட்சிக்கு உட்பட்ட ஒரு கிராமம் ஆகும்.
# குரும்பபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சென்னையிலிருந்து 257 கிலோமீட்டர் தொலைவிலும் அமைந்துள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு 58 குடும்பங்களும் 196 மக்களும் வசிக்கின்றனர். இதில் 105 ஆண்களும் 91 பெண்களும் அடங்குவர்.
# காலந்தவறாமை

**காலந்தவறாமை** (Punctuality) என்பது ஒரு பணியை முடிக்க நிர்ணயிக்கப்பட்ட நேரத்திற்கு முன்னர் அல்லது சரியான நேரத்துக்குச் சென்று கடமையை நிறைவேற்றும் ஒரு பண்பு ஆகும். "காலந்தவறாமை" அடிக்கடி "நேரத்திற்கு" என்ற பொருளில் பயன்படுத்தப்படுகிறது.
வழக்கமாக, சிறிய அளவு காலந்தாழ்த்தல் ஏற்றுக்கொள்ளத்தக்கதாக உள்ளது; இது பொதுவாக மேற்கத்திய பண்பாடுகளில் பத்து அல்லது பதினைந்து நிமிடங்கள் ஆகும், ஆனால் மருத்துவர் பார்வை நேரம் அல்லது பள்ளி படிப்பு தொடர்பு போன்ற நிகழ்வுகளில் இது ஏற்கப்படுவதில்லை.
# கணபதிப்பட்டி

## அமைவிடம்

இந்த ஊரானது மாவட்டத் தலைநகரான தருமபுரியின் கிழக்கே 44 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது.
# கணபதிப்பட்டி

## மக்கள் வகைப்பாடு

2011ஆம் ஆண்டு மக்கள் தொகை கணக்கெடுப்பின் படி, கணபதிப்பட்டியில் 275 குடும்பங்களும் 1,116 மக்களும் வசிக்கின்றனர். இதில் ஆண்களின் எண்ணிக்கை 579 மற்றும் பெண்களின் எண்ணிக்கை 537. சராசரிக் கல்வியறிவு 58.06 சதவிகிதம் ஆகும்.
# கருத்துரு இயற்பியல்

**கருத்துரு இயற்பியல்** (Conceptual Physics) என்பது இயற்பியலை கணிதத்தின் துணையின்றி இயற்பியலாக கற்பிக்கும் ஒரு கலையாகும். தகுந்த உபகரணங்களையும், அன்றாட வாழ்வில் நாம் காணும் செயல்களையும் பாடங்களுடன் இணைத்து இயற்பியலை கற்பிக்கும் போது மாணவர்கள் பாடங்களை எளிதாகக் கற்க இயலுவதாக அறியப்பட்டுள்ளது. இயற்பியலை விளக்கக் கணிதமோ சமன்பாடோ பயன்படுத்தப்படுவதில்லை.  
1971 ஆம் ஆண்டு பால் சி கெவிட் (Paul G. Hewitt) என்ற இயற்பியல் அறிஞர், கருத்துரு இயற்பியல் (Conceptual Physics) என்ற புத்தகத்தின் மூலம், இந்த புதிய கற்பிக்கும் முறையை அறிமுகப்படுத்தினார். கணக்கீடுகள் எதுவும் இல்லாமல் இயற்பியலை தர்க்கரீதியாக பகுத்தறியும் முறையை, தனது புத்தகத்தில் சிறப்பாக விளக்கியிருந்தார்.இயற்பியலை தர்க்கரீதியாக பகுத்தறிந்து கற்பிக்கும் முறையை பால் சி கெவிட், தனது முதல் புத்தகத்தில் விளக்கவில்லை. இயற்பியலை தர்க்கரீதியாகப் பகுத்தறியும் முறையில் வெற்றியடைந்தார். 2014 ஆம் ஆண்டு அவரது புத்தகம் 12வது பதிப்பைப் பெற்றது.  
**கருத்துரு இயற்பியல்** கோட்பாட்டைப் பின்னர் உயர்நிலைப் பள்ளிகளுக்கும் அறிமுகப்படுத்தினார். **கருத்துரு இயற்பியல்** புத்தகத்தின் மூலம் மாணவர்களின் அடைவுநிலை இயற்பியலில் உயர்ந்தது கண்டறியப்பட்டது.  
இந்த கற்பிக்கும் முறை, உலகிலேயே சிறந்ததாக உணரப்படுகிறது. அனைத்து இயற்பியல் ஆசிரியர்களும் தெரிந்திருக்க வேண்டிய முறையாகும்.
# கருத்துரு இயற்பியல்

## வெளியிணைப்புகள்

-
# டிரைகோசைட் (பாசி)

**டிரைகோசைட்** என்பவை பாசியிலுள்ள டிரைகோசைட் உயிர்க்கலங்கள் ஆகும்.இவை தாள் உடல் வெளிப்புறத்தில், மயிரிழை போல் வளரும். கோடைக்காலத்தில் வளர்ச்சி அதிகமாக இருக்கும். தண்ணீரின் வெப்ப நிலைக்கும் பகல் நேர இடைவெளிக்கும் ஏற்ப வளரும்.
# டிரைகோசைட் (பாசி)

## வகைகள்

ஜே. கேபியோச் இந்த பாசிகளை மூன்று வகையாக வேறுபடுத்துகிறார்:  
- எளிய, ஃபோஸ்லியெல்லாவைப் போலவே, இதில் முடி விழுந்தாலும் ட்ரைகோசைட் உயிரோடிருக்கும்.
- ஜானியா ரூபென்ஸ் மற்றும் மெட்டாகோனியோலிதான் ரேடியேட்டம் போன்ற வளாகங்கள், இதில் முடி வாடி, ட்ரைகோசைட் மறைந்துவிடும்.
- மிகவும் சிக்கலான, நியோகோனியோலிதான் நோட்டரிசி மற்றும் பரோலிதான் ஆன்கோட்களைப் போல, இதில் ட்ரைகோசைட்டுகள் வாடி, ஆனால் மெகாசெல்கள் என்று அழைக்கப்படுபவையாக மாறுகின்றன. அவை முடிகள் இல்லாமல் சில காலம் வாழும்.
# நந்திக் கோயில், கஜுராஹோ

| location = கஜுராஹோ என்னுமிடத்தில் அமைந்துள்ள ஒரு இந்துக் கோயிலாகும். இது இந்து இதிகாசத்தில் சிவனின் வாகனமாக நந்திக்கு அர்ப்பணிக்கப்பட்டுள்ளது. ஒரு பொதுவான கட்டிடக்கலைப் போக்காக, சிவன் (மற்றும் பார்வதி) கோயில்கள் சிவனை நோக்கி அமர்ந்திருக்கும் நந்தியின் கல் உருவங்களைக் காட்டுகின்றன. இதனைப் பின்பற்றி, இந்த கோயில் சிவனுக்கு அர்ப்பணிக்கப்பட்ட விஸ்வநாதர் கோயிலுக்கு எதிரே அமைந்துள்ளது. கோவில் சுவர்கள் மாடம் போன்றே காட்சியளிக்கின்றன. இதன் சுவர்கள் சன்னதியை முழுமையாக மறைக்கும் வகையில் இல்லை. மேற்கூரை நுனியில் தூண்கள் அமைந்துள்ளன. விளிம்பு வடிவமைப்பில் யானை ( தலை, தும்பிக்கை மற்றும் இரண்டு கால்கள்).மற்றும் பக்கவாட்டில் மனித உருவங்களும் செதுக்கப்பட்டுள்ளன. பாலுணர்வைத்தூண்டும் சிற்பங்கள் மேற்கூரையின் வெளிப்புறத்தில் செதுக்கப்பட்டுள்ளன.
# நந்திக் கோயில், கஜுராஹோ

## இதனையும் காண்க

- கந்தாரிய மகாதேவர் கோயில்
- இலக்குமணன் கோயில்
- கஜூரஹோ சித்திரகுப்தர் கோயில்
- கஜுராஹோ
# கணித பெட்டி கருவிகள்

**கணித பெட்டியின் கருவிகள்** என்பவை மாணவர்கள் கணிதத்தில் வடிவியலுக்காக பயன்படுத்தும் கணிதப் பெட்டியில் உள்ள பொருட்களைக் குறிப்பதாகும். கணிதப் பெட்டியில் உள்ள பொருட்களும் அவற்றின் பயன்களும் கீழ்கண்டவாறு,  
1. . **அளவுகோல்**: ஒரு விளிம்பு சென்டி மீட்டரிலும், மற்றொரு விளிம்பு அங்குல அளவிலும் குறிக்கபட்டிருக்கும். இதனைக்கொண்டு கோடுகள் வரையலாம் மற்றும் கோட்டுதுண்டுகளின் நீளங்களை அளக்கலாம்.  
1. . **கவராயம்**: ஒரு பக்கம் கூரிய முனையும் மறு பக்கம் பென்சில் பொருத்தகூடிய கருவியாகும். இதனைக்கொண்டு வட்டம் வரையலாம் மற்றும் வட்ட பகுதியை வரையலாம்.  
1. . **கவை:** இரு பக்கங்களும் கூரிய முனைகளை கொண்டிருக்கும் ஒரு கருவியாகும். இதனைக்கொண்டு கோட்டுதுண்டுகளின் நீளங்களை அளக்கலாம் மற்றும் ஒப்பிடலாம்.  
1. . **கோணமானி**: அரைவட்ட வடிவில் இரு புறமும் பூஜ்ஜியம் பாகையில் தொடங்கி நூற்றி என்பது பாகையில் குறிக்கபட்டிருக்கும். இதனைக்கொண்டு கோணங்களை அளக்கலாம் மற்றும் வரையலாம்.  
1. . **மூலை மட்டங்கள்**: அ). 45 பாகை, 45 பாகை மற்றும் 90 பாகை கோண அளவுகளை கொண்ட மூலை மட்டம். ஆ). 30 பாகை, 60 பாகை மற்றும் 90 பாகை கோண அளவுகளை கொண்ட மூலை மட்டம். இவைகளை கொண்டு செங்குத்து மற்றும் இணை கோடுகள் வரையலாம்.
# மிரட்டுநிலை

**மிரட்டுநிலை** (*Mirattunilai*) இந்தியாவின் தமிழ்நாட்டில், புதுக்கோட்டைமாவட்டத்தில் அரிமளம்வருவாய்ஒன்றியத்தில் உள்ளஒரு கிராமம்ஆகும்.
# மிரட்டுநிலை

## மக்கள்தொகை

2011ஆம் ஆண்டு மக்கள்தொகை கணக்கெடுப்பின்படி, மிரட்டுநிலையின் மொத்த மக்கள்தொகை 4814 ஆகும். இதில் 2373 பேர் ஆண்கள்; 2441 பேர் பெண்கள். மொத்த மக்கள்தொகையில், 73.23% பேர் கல்வியறிவு பெற்றவர்கள்.
# நரிப்பள்ளி

**நரிப்பள்ளி** (*Naripalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது நரிப்பள்ளி ஊராட்சிக்கு உட்பட்டது.
# நரிப்பள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், அரூரிலிருந்து 45 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°02'57.2"N 78°40'30.9"E ஆகும்.
# நரிப்பள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 846 குடும்பங்களும் 3295 மக்களும் வசிக்கின்றனர். இதில் 1658 ஆண்களும் 1637 பெண்களும் அடங்குவர்.
# வம்சதாரா ஆறு

**வம்சதாரா ஆறு** (Vamsadhara or Bansadhara River) என்பது இந்தியாவில் ஆந்திரப் பிரதேசம் மற்றும் ஒடிசாமாநிலங்களின் வழியே கிழக்கு நோக்கிப் பாயும்ஒரு முக்கியமானஆறு ஆகும். இது ருசிகுல்யா ஆறு மற்றும் கோதாவரி ஆறுகளுக்கிடையே பாய்கிறது.  
இந்த ஆறு ஒடிசா மாநிலத்தின் களாஹாண்டி மாவட்டம் மற்றும் ராயகடா மாவட்டம் ஆகிய இடங்களில் தொடங்கி கிழக்கு நோக்கி 254 கி.மீ தூரம் ஓடி வருகிறது. பின்னர் ஆந்திரப்பிரதேச மாநிலம் கலிங்கப்பட்டினம் என்ற இடத்தில் வங்காள வரிகுடாவில் கலக்கிறது. இந்த ஆற்றின் மொத்த நீர்பிடிப்புப் பகுதி 10,830 சதுர கிலோமீட்டர் ஆகும்  
சிறீகாகுளம் மாவட்டத்தின் கலிங்கப்பட்டினம் இந்த ஆற்றின் ஓரத்தில் அமைந்துள்ளசுற்றுலாப் பயணிகளை ஈர்க்கும் இடமாகும்.  
மகேந்திர தனாயாவம்சதாரா ஆற்றின் முக்கிய துணை ஆறாகும். இது ஒடிசா மாநிலத்தின் கஜபதி மாவட்டத்தில் உருவாகிப் பின்னர் ஆந்திர மாநிலம் கோட்டா அணைக்கட்டில் இணைகிறது. இந்த ஆற்றின் குறுக்கே ரேகுலப்பாடு என்ற இடத்தில் ஆற்றைத் தடுத்து பாசனத்திற்குப் பயன்படுத்த புதிய அணைக்கட்டு ஒன்று கட்டப்பட்டுவருகிறது.
# வம்சதாரா ஆறு

## வம்சதாரா திட்டம்

பொட்டெபள்ளி ராஜகோபால ராவ் செயல்திட்டம் இந்த வம்சதாரா ஆற்றில் கட்டப்பட்டுள்ளது.
# மண் அடுக்கு

நிலத்தின் மேற்பரப்பிலிருந்து அடியில் தாய்ப்பாறை வரை உள்ள பல்வேறு விதமான படிவுகளுக்கு **மண் கண்ட அடுக்குகள்** அல்லது **மண் கண்டங்கள்** (*soil horizon*) என்று பெயர். இது, O, A, B, C மற்றும் R என ஐந்து கண்டங்களாக பிரிக்கப்படுகிறது. இதில் O, A, B ஆகிய மண் அடுக்குகள் பயிர் வளர்ச்சிக்கு ஏற்றதாகக் கூறப்படுகிறது.
# மண் அடுக்கு

## "O" அடுக்கு

"O" அடுக்கு பொதுவாக கனிம மண்ணிற்கு மேலே அல்லது கரிம மண் மேலே ஏற்படுகிறது. "O " என்பது கரிமப் பொருளாக உள்ளது. இது இறந்த தாவர மற்றும் / அல்லது விலங்கு சிதைவுகளில் இருந்து பெறப்பட்ட அதிக அளவு கரிம பொருட்களின் இருப்பைக் கொண்டிருக்கும் ஒரு மேற்பரப்பு அடுக்கு ஆகும், இது சிதைவு நிலைகளில் மாறுபட்ட நிலையில் உள்ளது. O அடுக்குப்பகுதி பொதுவாக புல்வெளி மண்டலங்களில் இல்லை. O அடுக்கு வழக்கமாக காடுகள் உள்ள பகுதிகளில் ஏற்படுகிறது மற்றும் பொதுவாக வனப்பகுதியாக குறிப்பிடப்படுகிறது. O அடுக்கு O1 மற்றும் O2 வகைகளாகப் பிரிக்கப்படலாம், O1 எல்லைகள் தோற்றமளிக்கும் பொருளைக் கொண்டிருக்கும், அதன் தோற்றத்தை பார்வைக்கு இடமாக காணலாம் (உதாரணமாக, அழுகும் இலைகளின் துண்டுகள்) மற்றும் O 2 எல்லைகள் மட்டுமே நன்கு சுத்தப்படுத்தப்பட்ட கரிமப்பொருளை கொண்டிருக்கின்றன, கண்ணுக்கு தென்படுவதில்லை.
# மண் அடுக்கு

## "A" அடுக்கு

"A " அடுக்கு என்பது அதிக தாது உப்புக்களை கொண்ட 'மேல் மண்' ஆகும். இந்த அடுக்கு பொதுவாக முழுமை பெறாத மக்கிய கரிம பொருட்களை உடையதால் கீழ் அடுக்கு மண் கண்டங்களை விட நிறம் அடர்த்தியாக இருக்கும் ."A " அடுக்கின் மண் நயம் பெருமணல் சார்ந்தது, அதிக அளவுவில் உயிரியல் மாற்றங்களுக்கு உட்பட்டது.
# மண் அடுக்கு

## "B"அடுக்கு

நிலத்தின் மேல் மண்ணிற்கு கீழ் உள்ள கீழ் மண் கண்ட அடுக்கு ஆகும். மேல் மண் போல மணல், சில்ட் மற்றும் / அல்லது களிமண் போன்ற சிறிய துகள்களின் ஒரு மாறி கலவையை உருவாக்குகிறது, ஆனால் அது மண்ணின் கரிமப் பொருளாகவும் மட்கிய உள்ளடக்கமாகவும் இல்லை. இது மரங்கள் போன்ற சில தாவரங்களின் ஆழமான வேர்களைக் கொண்டிருக்கும்.
# மண் அடுக்கு

## "C"அடுக்கு

"C " அடுக்கு, தாய் பாறை அடுக்கு என்றும் அழைக்கப்படுகிறது. "B "மண் கண்ட அடுக்கிற்கு கீழ் உள்ளது. "A" மற்றும் "B" மண் கண்ட அடுக்குகள் "C" அடுக்கிலிருந்து தோன்றின.
# "R " அடுக்கு

"R " அடுக்கு மண்ணின் அடிப்பகுதில் உள்ள " பாறை படிவங்கள்" ஆகும். "C" மண் கண்ட அடுக்கிற்கு கீழ் அமைந்து உள்ளது.
# பசி வந்தால் பத்தும் பறந்து போகும்

**பசி வந்தால் பத்தும் பறந்து போகும்** என்பது ஒரு தமிழ்ப் பழமொழியாகும். பசியால் வாடுபவர் பல சிறப்புகளை இழக்க நேரிடும் என்பதை இப்பழமொழி குறிக்கிறது. அதாவது பசிவந்து அந்த பசியை தீர்க்க உணவு கிடைக்காத மனிதன் தன்னிடமுள்ள மானம், குலம், கல்வி, வண்மை, அறிவுடைமை, தானம், தவம், முயற்சி, தாளாண்மை, காமம் ஆகியவற்றை இழந்துவிடுவர் என்பது பொருள்.  
இது **ஔவையாரின்** **நல்வழி** எனும் நீதிநூலில் வரும் 26ம் பாடல் ஆகும்:  
மானம் குலம் கல்வி வண்மை அறிவுடைமை  
தானம் தவர் உயர்ச்சி தாளாண்மை - தேனின்  
கசி வந்த சொல்லியர் மேல் காமுறுதல் பத்தும்  
பசி வந்திடப் பறந்து போம்.
# நாற்றுகள்

**நாற்றுகள்** (Liners) என்னும் சொல் இளம் தாவரங்களைக் குறிக்கும் சொல்லாகும். பெரும்பாலும் தோட்டக்கலையில் இது குழித்தட்டுகளில் வளர்க்கப்படும் இளம் தாவரவகைகளைக் குறிக்கிறது. இந்த நாற்றுகள் பெரும்பாலும் மொத்த வணிகர்களுக்காகு விற்பனைக்காக வளர்க்கப்படுகின்றன. பின்னர் இவை மொத்த வணிகர்களால் மேலும் பெரியதாக வளர்க்கப்பட்டு பின்னர் வாடிக்கையாளர்களுக்கு விற்பனை செய்யப்படுவதும் உண்டு. நாற்றுகள் பெரும்பாலும் விதைகளை முளைக்கவைத்து உருவாக்கப்படுகின்றன. ஆனால் தாவர தண்டு பகுதிகளைக் கொண்டு பதியம் போடுதல், திசு வளர்ப்பு மூலமாகவும் வளா்க்கப்படுவதும் உண்டு. நெகிழிகளாலான குழித்தட்டுகளில் உள்ள ஒவ்வொரு சிற்றறைகளிலும் ஒரு நாற்று என தனித்தனியாக வளா்க்கப்படுகின்றன. நாற்றுகள் பொதுவாக 36 சிற்றை குழித்தட்டுகளில் இருந்து 288 சிற்றறை குழித்தட்டுகள் வரை இருக்கும். வணிக ரீதியிலான நாற்றுப் பண்ணைகளில் பயன்படுத்தப்படும் மிகவும் பொதுவான அளவு 50 மற்றும் 72 சிற்றறைகள் கொண்ட குழிதட்டுகள் ஆகும். தோட்டக்கலையில் பொதுவாக "நாற்று" என்ற சொல் பொதுவாக பல்லாண்டுவாழ்கிற, அலங்கார, மரக் கன்றுகளுக்கான நாற்றுகளைக் குறிக்கப் பயன்படுத்தப்படுகிறது. இதே வடிவத்தில் ஆனால் பெரியதாக உள்ள கொள்கலனில் ஆண்டுக்கணக்கில் செடிகளை வளர்த்து பலன்களை ஈட்ட பயன்படுத்தப்படும் கொள்கலன்களை பிளக்குகள் என குறிப்பிடப்படுவர்.
# அ. பெரியப்பட்டி

**பெரியப்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் பெரியப்பட்டி ஊராட்சிக்கு உட்பட்ட ஒரு கிராமம் ஆகும்.
# அ. பெரியப்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°02'57.2"N 78°40'30.9"E ஆகும். இங்கு 269 குடும்பங்களும் 1051 மக்களும் வசிக்கின்றனர். இதில் 529 ஆண்களும் 522 பெண்களும் அடங்குவர்.
# மந்திகுளம்பட்டி

**மந்திகுளம்பட்டி** (*Mandikulampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பெரியபட்டி ஊராட்சி உட்பட்டது.
# மந்திகுளம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், அரூரிலிருந்து 35 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°06'09.1"N 78°42'52.5"E ஆகும்.
# மந்திகுளம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 344 குடும்பங்களும் 1339 மக்களும் வசிக்கின்றனர். இதில் 740 ஆண்களும் 599 பெண்களும் அடங்குவர்.
# அரசம்பட்டி

**அரசம்பட்டி** ( Arasampatti) என்பது தமிழ்நாட்டின், கிருட்டிணகிரி மாவட்டம், காவேரிப்பட்டினம் தாலுக்காவில் உள்ள ஒரு கிராமம் ஆகும். இந்த ஊர் கிருஷ்ணகிரியில் இருந்து 21 கி.மீட்டரும், மாநிலத் தலைநகரான சென்னையில் இருந்து 271 கி.மீ. தொலைவிலும் உள்ளது.  
அரசம்பட்டி கிராமமானது தெற்கில் காரிமங்கலம் தாலுகா, வடக்கில் கிருஷ்ணகிரி தாலுகா, மேற்கில் பாலக்கோடு தாலுகா, வடகிழக்கு பருகூர் தாலுகா ஆகியவற்றால் சூழப்பட்டுள்ளது. அருகில் உள்ள நகரங்கள் தர்மபுரி, திருப்பத்தூர், வாணியம்பாடி ஆகியவை ஆகும். அரசம்பட்டியில் தென்பெண்னை ஆறு பய்கிறது. இந்த ஆறு இந்த மக்கள் தண்ணீர் தேவையை பூர்த்தி செய்கிறது. அருகில் உள்ள தோடர்வண்டி நிலையம் 20 கி.மீ தொலைவில் உள்ள சாமல்பட்டி தொடர்வண்டி நிலையமாகும்.
# அரசம்பட்டி

## ஊரில் உள்ள கோயில்கள்

- அரசம்பட்டி ஆதிகேசவப்பெருமாள் கோயில்
# கொழுப்பியல்

மேற்பரப்பு]]
**கொழுப்பியல்** (*Lipidology*) என்பது கொழுமியம் குறித்த பற்றிய அறிவியல் படிப்பாகும். கொழுமியங்கள், உடம்பில் பல்வகையாக செயளாற்றும் உயிரியல் பெருமூலக்கூறுகளின் தொகுப்பாகும். கொழுமிய வளர்சிதைமாற்றம் குறித்த மருத்துவ ஆராய்ச்சிகளினால், இதயக் குழலிய நோய்கள் போன்றவற்றுக்கான சிகிச்சை முறைகள் மேம்பாடு அடைந்தன.
# கொழுப்பியல்

## வரலாறு

பிற உயிர்மருந்தியல் துறைகளோடு ஒப்பிடுகையில் இத்துறை குறைவாகவே பிரபலமடைந்துள்ளது, ஏனெனில் எண்ணெய், மசகெண்ணை, மேல் பூச்சுகள் போன்றவற்றை தொடர்ந்து கையாளுதல் மற்றும் பிரித்தல் கடினமானதாக இருந்தது. வண்ணப்படிவுப் பிரிகை பொறியியல் மூலம் கொழுமியத்தை பிரித்து ஆய்வுக்குட்படுத்தும்முறை வந்த பிறகு இத்துறை மிகவும் பிரபலமடைந்துள்ளது. திசு படலத்தில் உள்ள உயிர்பொருட்களில் கொழுப்பு பொருட்கள் பண்புகள் மீது மிகவும் தாக்கத்தினை ஏற்படுத்துவதை மின்னணு நுண்ணோக்கி மூலம் உயிரணுவியல் கண்டறிந்தவுடன் இத்துறை பெரும் கவனம் பெற்றது.
# ரங்கன்வலசை

**ரங்கன்வலசை** (*Runganavalasai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பெரியபட்டி ஊராட்சிக்கு உட்பட்டது.
# ரங்கன்வலசை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 77 கிலோமீட்டர் தொலைவிலும், அரூரிலிருந்து 37 கிலோமீட்டர் தொலைவிலும் அமைந்துள்ளது.
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°05'27.7"N 78°41'58.6"E ஆகும்.
# ரங்கன்வலசை

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 158 குடும்பங்களும் 667 மக்களும் வசிக்கின்றனர். இதில் 340 ஆண்களும் 327 பெண்களும் அடங்குவர்.
# சுங்குவார்சத்திரம்

**சுங்குவார்சத்திரம்** (*Sunguvarchathiram*) இந்தியாவின் தமிழ்நாடு மாநிலத்தில் சென்னையிலிருந்து பெங்களூர் செல்லும் தேசிய நெடுஞ்சாலை எண் 48 இல் அமைந்துள்ளது. சுங்குவார்சத்திரத்தில் மாவு மில்கள் அதிகம் அதில் பழமையான மாவு மில் SDK OIL MILL AND FLOWR MILL
இது காஞ்சிபுரத்திற்கு 25 கி.மீ. தொலைவில் காஞ்சிபுரம் மாவட்டத்தில் அமையப்பெற்ற ஒரு தொழில் நகரமாகும். இங்கு மிகவும் பெயர்பெற்ற தொழிற்சாலைகளான மோட்டொரோலா கைபேசி நிறுவனம், சாம்சங் கைபேசி நிறுவனம், ஆப்பிள் ஐபோன் கைபேசிகளுக்கான உதிரிபாகங்கள் தயாரிக்கும் தொழிற்சாலையான பாக்சுகான் போன்ற பல்வேறுதரப்பட்ட தொழிற்சாலைகள் அமைந்துள்ளன. காஞ்சிபுரத்திலிருந்து சுமார் 25 மணித்துளிகள் பயணத்தில் இந்த ஊரகப்பாங்கான தொழில் நகரத்தை அடையலாம்.இது பெருநகரச் சென்னைப் பகுதியில் உள்ளது.
# பாவட்டை

**பாவட்டை** (***Pavetta indica***) என்பது தமிழக புதர்க்காடுகளில் நன்கு பச்சை நிறத்துடன் காணப்படும் புதர்ச்செடி வகையாகும். இதன் அறிவியற்பெயரில் பேரினப்பெயர் இவ்வினத்தின் தமிழ்-மலையாளப் பெயரிலிருந்து பெறப்பட்டது. இதன் மலர் தமிழகத்தில் வீடுகளில் வளர்க்கப்படும் இட்டலிப்பூ போன்று காணப்படும். இம்மலர்க்கொத்துகள் மிகுந்த வாசனை கொண்டவை. இதன் இலை, வேர், காய் ஆகியன மருத்துவப்பயன் கொண்டவை.
# பாவட்டை

## விளக்கம்

பாவட்டை எப்பொழுதும் பச்சையாக இருக்கும் ஒரு புதர். தமிழகத்தில் எல்லாப் பகுதிகளிலும் புதர் காடுகளிலும், பெருங்காடுகளிலும் தானே வளர்கிறது. மெல்லிய காம்புள்ள இலைகளை எதிரடுக்கில் கொண்ட குறுஞ்செடிப் புதர். கொத்தான வெண்ணிற மலர்களை உச்சியில் கொண்டது. இது ஆவணி ஐப்பசி மாதங்களில் பூக்கும். இது 2 அடி முதல் 4 அடி உயரம் வரை வளரக்கூடியது. இலை 6-15 செ.மீ. நீளம் இருக்கும். இதன் வெண்மையான பூக்கள் பூச்சிகளைக் கவரும்.. பச்சையான காய்கள் முதிர்ந்து கருப்பு நிறமாக உருண்டையாக இருக்கும். இது 6 மி.மீ. விட்டத்தைக் கொண்டது. ஆசியா, ஆப்ரிகா மற்றும் ஆஸ்திரேலியாவில் அதிகமாகக் காணப்படும். இது விதை மூலம் இனப்பெருக்கும் செய்கிறது.
# பாவட்டை

## மருத்துவப் பயன்கள்

- பாவட்டை வேர் அல்லது இலை, கொன்றை, சிற்றாமுட்டி, வேலிப்பருத்தி இவற்றின் வேர், மிளகு, ஓமம் வகைக்கு 10 கிராம் இடித்து நான்கு லிட்டர் நீரிலிட்டு அரை லிட்டராகக் காயச்சி வடித்து வேளைக்கு 30 மி.லி யாக தினம் 3 வேளை கொடுத்து வர வாத சுரம் போகும்.
- பாவட்டை வேர், பூலாப்பூ சமனளவு அரைத்துக் கனமாகப் பூச அரையாப்புக் கட்டிகள் கரையும்.
- பாவட்டைக் காயை சுண்டைக் காய் போலக் குழம்புகளில் சேர்த்து உண்டு வர வாத, கப நோய்கள் விரைவில் குணமாகும்.
- பாவட்டை இலையை வதக்கி வாத வீக்கம், வலி ஆகியவற்றிக்கு இளஞ்சூட்டில் வைத்துக் கட்ட அந்நோய்கள் குணமாகும்.
# பர்கான்

**பர்கான்** (Barchan) என்று அழைக்கப்படுபவை பாலைவனத்தில் உள்ள மணற்குன்றுகளில் ஒரு வகையாகும். இவை பிறைச்சந்திர வடிவத்தில் உள்ள மணற்குன்றுகள் ஆகும். இவை காற்று வீசும் திசைக்கு ஏற்ப நிலையாக நகரும் தன்மை கொண்டவை. காற்று வீசும் திசையானது வன் சரிவினையும் மற்றும் எதிர் திசையானது மென் சரிவினையும் கொண்டிருக்கும். 1881 இல் உருசிய நிலவியலாளரான அலெக்ஸாண்டர் வான் மிடென்டோர்ஃப், துர்கிஸ்தானிலும் பிற உள்நாட்டு பாலைவன பிராந்தியங்களிலும் இவ்வகை வடிவ மணல் குன்றுகளை கண்ணறிந்தார்.
# கரோலின் டி. ஜென்டில்

**கரோலின் டோரிஸ் ஜென்டில்**(*Caroline Doris Gentile*) (ஜனவரி 24, 1924-செப்டம்பர் 19,2008) என்பவர் அமெரிக்காவைச் சேர்ந்த உடற்கல்வி ஆசிரியர் ஆவார். 1946ல் மெயின் பல்கலைகழகத்தில் உடற்கல்வி ஆசிரியையாக சேர்ந்து உடற்கல்விக்கான கலைத் திட்டத்தையும் வடிவமைத்து கொடுத்துள்ளார். மேலும்மெயின்பல்கலைகழத்தின் உடற்கல்விதுறைக்குஐந்து லட்சம் டாலர் பரிசளித்துள்ளார்.
# கரோலின் டி. ஜென்டில்

## ஆரம்ப காலம் மற்றும் கல்வி

கரோலின், அமெரிக்காவின் மாசச்சூசெட்ஸ் மாநிலத்தில் ஜெரார்டோ ஜென்டில் மற்றும் டோனடா புச்செல்லி ஜென்டில் என்ற தம்பதிக்கு மகளாகப் பிறந்தார். இவருக்கு நான்கு சகோதரர்களும், நான்கு சகோதரிகளும் உள்ளனர்.
# கரோலின் டி. ஜென்டில்

## விருதுகள்

1996 ஆம் ஆண்டு நடைபெற்ற மெயின் பல்கலைகழகத்தின் ஐம்பதாவது ஆண்டுவிழாவின் போது கரோலினுக்கு முனைவர் பட்டம் அளித்து சிறப்பித்தது.
# கல்லடிப்பட்டி

**கல்லடிப்பட்டி** (*Kalladipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது அச்சல்வாடி ஊராட்சிக்கு உட்பட்டது.
# கல்லடிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும், மாநில தலைநகரான சென்னையிலிருந்து 261 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது.
# கல்லடிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 121 குடும்பங்களும் 454 மக்களும் வசிக்கின்றனர். இதில் 232 ஆண்களும் 225 பெண்களும் அடங்குவர். மொத்த மக்களின் எழுத்தறிவு விகிதமானது 56.8 % என்று உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# திறன்மிகு நுண்ணுயிரி

**திறன்மிகு நுண்ணுயிரி** (*Effective microorganism-EM*) என்பது தொழில் சார்ந்த விவசாய மாற்றங்கள் அல்லது சுற்றுச்சூழல் பயன்பாடுகளில் வளிவேண்டா உயிரினங்களைக் கலப்பது ஆகும். தி.நு. தொழினுட்பம் (திறன்மிகு நுண்ணுயிரி தொழினுட்பம்) சுற்றுச்சூழல் மாசுபாட்டைத் தடுப்பதற்காகவும், பிற விவசாயம் சார்ந்த நன்மைக்காகவும் பயன்படுத்த எண்ணம் கொண்டதாகும். ஆயினும், இது நீண்டகால பயன்பாட்டில் எவ்வாறான பயன்தரும் என்பதை இன்னும் அறிவியல் சார்ந்த முறையில் நிரூபிக்கப்படவில்லை.
# திறன்மிகு நுண்ணுயிரி

### கூடிய ஆக்கக்கூறுகள்

சப்பானில் ஒகினாவில் உள்ள ரியுகியுஸ் பல்கலைக்கழகத்தைச் சேர்ந்த டாக்டா். டெருவோ ஹிகா என்பவர் EM ( EFFECTIVE MICRO ORGANISMS - திறன்மிகு நுண்ணுயிர்கள் ) தொழிற்நுட்பத்தை 1982 ல் உருவாக்கினார. இது ஒன்றுக்கொன்று உதவி புரியும் நுண்ணுயிர்கள் மூலம் பயன்படுத்தப்படும் உயிரி தொழிநுட்பமாகும். இது ஒரு வணிகமுத்திரையிட்ட தயாரிப்பாக தி.நு.-1 நுண்ணுயிரி உருகற்மிகைப்பி (EM-1 Microbial Inoculant) என முதலில் சந்தைப்படுத்தப்பட்டது. அவ்வாறான கரைசலில் மனிதர்களுக்கும், சுற்றுச்சூழலுக்கும் பாதுகாப்பான பின்வரும் நுண்ணூயிர்களை உள்ளடக்கியதாக இருக்கும்.
- பால் அமில பற்றுயிரி
- ஒளிச்சேர்க்கை பற்றுயிரி
- நொதி
- இன்னும்பிற: இயற்கையாக சுற்றுப்புறத்தில் கிடைக்கும் பயன்தரவல்ல நுண்ணுயிரிகளையில் கரைசலில் கலக்கலாம்.
# திறன்மிகு நுண்ணுயிரி

## தி.நு. நுண்ணுயிர்களின் தொழிற்நுட்பமும் செய்முறையும்

மேப்பிள் தி.நு. என்பது ஒரு மூலக்கரைசல். அதில் நுண்ணுயிர்கள் பெரும்பாலும் செயல்படாமல் உறங்கும் நிலையில் அப்படியே இருக்கும். மூலக்கரைசலில் அவை ஓராண்டுவரை உயிருடன் உறங்கிக் கொண்டு இருக்கும்.  
தி.நு.-1 மூலக்கரைசலையும் சம அளவு வெல்லமும் 20 பங்கு கொள்ளளவு சுத்தமான நீா் ( குளோரின் கலக்காதது) ஆகியவற்றைச் சோ்த்து அதை ஊக்குவிக்க வேண்டும். பின்னர் இக்கலவையை தரமான நெகிழிப் பாத்திரத்தில் காற்றுப்புகாமல் இறுக்கமான மூடியால் ஒரு வாரத்திற்கு மூடி வைத்து நொதிக்க வைக்க வேண்டும். பாத்திரத்தில் வாயுவின் அழுத்தம் ஏற்பட்டு உடையாமல் இருக்க, இரண்டு நாட்களுக்கு ஒருமுறை பாத்திரத்தின் மூடியை திறந்து வாயுவை வெளியேற்றி விட வேண்டும். அதன்பிறகு பயன்படுத்துவதற்கு தயாராகிவிடும். இந்த செயலுாக்கம் செய்யப்பட்ட தி.நு. கரைசலில் 1: 100 என்ற விகிதத்தில் நீரைச் சேர்த்து கழிவறை, தரை போன்றவற்றை தினசரி துடைத்துச் சுத்தம் செய்யலாம். இவ்வாறு செயலுாக்கம் செய்யப்பட்ட கரைசலை 6 வாரத்திற்குள் பயன்படுத்த வேண்டும்.
# திறன்மிகு நுண்ணுயிரி

## தி.நு. கரைசலின் பயன்கள்

1. பள்ளி கழிவறை தரைகளை சுத்தம் செய்யப் பயன்படுகிறது.
1. விவசாயம், தோட்டக்கலைத் துறைகளில் பயன்படுத்தப்படுகிறது.
1. இயற்கைக் கழிவுகளின் துர்நாற்றத்தையும், அதனால் கவரப்படும் பூச்சிகளையும் கட்டுப்படுத்தப்படுகிறது.
1. 2005 - சுனாமி என்னும் ஆழிப்பேரலைக்குப் பிறகு ஏற்பட்ட துர்நாற்றம் நோய் பரவல் ஆகியவற்றை தடுப்பதற்கு ஈஎம் பயன்படுத்தப்பட்டு நல்ல பலன் ஏற்பட்டது.
1. எரு தயாரித்தல், நகராட்சிக் கழிவு மேலாண்மை, கழிவு நீர் - கழிவுநீா் சுத்திகரிப்பு, துப்புரவு மேலாண்மை, மாசுபட்ட மண், நீர் நிலைகள் மறுவாழ்வு பெறவும் தி.நு. வெற்றிகரமாக பயன்படுத்தப்படுகிறது.
# லேனா ஆறு

**லேனா ஆறு** (*Lena River*, ) என்பது ஆர்ட்டிப் பெருங்கடலின் லாப்டேவ் கடலில் கலக்கும் மூன்று பெரிய சைபீரிய ஆறுகளில் மேற்கு பகுதியில் ஓடும் மிக முக்கியமான ஆறு இதுவாகும். இது உலகில் உள்ள நீளமான நதிகளில் 11வது இடத்தில் உள்ளது, மேலும் 9வது மிகப்பெரிய வடிநிலப் பகுதியைப் பெற்றுள்ளது. ஆசியாக் கண்டத்தில் உள்ள 3வது மிக நீளமான ஆறு இது. உருசியாவின் வரையறுக்கப்பட்ட எல்லைகள் அனைத்திலும் மிகப்பெரிய நிலப்பரப்பில் பாயும் நீளமான நதி இதுவேயாகும்.
# குடுமியாம்பட்டி

**குடுமியாம்பட்டி** (*Kudumiyampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது அச்சல்வாடி ஊராட்சிக்கு உட்பட்ட ஒரு கிராமம் ஆகும்.
# குடுமியாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 48 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°59'45.3"N 78°30'21.8"E ஆகும்.
# குடுமியாம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 368 குடும்பங்களும் 1429 மக்களும் வசிக்கின்றனர். இதில் 713 ஆண்களும் 716 பெண்களும் அடங்குவர்.
# புனித மலர் (நூல்)

**புனித மலர்** (*The Holy Flower*) அல்லது **ஆலனும் புனித மலரும்** (*Allan and the Holy Flower*, அமெரிக்காவில்) என்பது 1915 ஆம் ஆண்டில் எச். ரைடர் அக்கார்டு என்பவரால் ஆலன் குவாட்டர்மைனைப் பற்றி எழுதப்பட்ட ஆங்கிலப் புதின நூல் ஆகும். இது முதன்முதலில் தி வின்ட்ஸ்சொர் நாளிதழில் தொடராக வெளிவந்தது. இந்தப் புதினத்தின் மூலக்கதை குவாட்டர்மைன் ஒரு மர்ம மலரைத் தேடி மாட்டுவண்டியில் ஆப்பிரிக்காவுக்கு செல்வது பற்றி ஆகும்.
# புனித மலர் (நூல்)

## கதை

சகோதரர் ஜான் என்பவர் ஆப்பிரிக்காவில் மர்ம மலரை பல ஆண்டுகளாக தேடி அலைந்து கொண்டிருந்தார். இறுதியில் ஆலன் என்பவருக்கு அந்த அரிய மலர் கிடைத்தது. ஆலன் அந்த மலரை எடுத்துக்கொண்டு இங்கிலாந்து வந்தடைந்தார். அங்கு அவர் ஸ்டீபன் சோமர்சு என்பவரை சந்தித்தார். அங்கு கலப்பு சந்தை ஏலத்தில் சோமர்ஸ் அந்த அரிய மலருக்கு ஒரு பெரிய தொகையை கொடுப்பதை நிறுத்திக் கொண்டார். ஆனால் சோமர்சின் தந்தை அந்த மலரை விலை கொடுத்து வாங்க முன் வந்தார். ஆனால் சோமர்சின் சொத்துரிமையை கொடுக்க மறுத்தார். ஆனாலும் ஸ்டீபன் அந்த மலரை விற்று ஆப்பிரிக்காவுக்கு பயணம் மேற்கொண்டு மிகப் பெரிய மற்றும் அரிய பழத்தோட்டத்திலிருந்து உண்மையான ஆலன் உருவத்தை மீட்டெடுத்தார்.
# பிசியோம்

**பிசியோம்** என்பது தனிஉயிாி அல்லது சிற்றினங்களின் உடற்செயலியலில் நடைபெறும் நடத்தைச்செயல்பாடுகளை விவாிப்பதாகும். பிசியோம் ஒரு ஆரோக்கியமான உயிாினத்தின் தகவல் மற்றும் அமைப்புப்பற்றி ( மரபுப்பொருள், புரதவமைப்பு மற்றும் மிகச்சிறிய அடிப்படைக்கூறுகள் ) விளக்குவதாகும்.
"பிசியோ-" (இயற்கை) மற்றும் "-ஓம்" ( முழுமையான ).  
1993 ம் ஆண்டு பிசியோம் சார்ந்த செயல்திட்டத்தை உடற்செயலியலின் உயிா்பொறியியல் கமிட்டி உலக உடற்செயலியல் கழகத்தில் (IUPS) சமா்ப்பிக்கப்பட்டது.. IUPS யானது கி.பி.2001ம் ஆண்டில் நடைபெற்ற உலக மாநாட்டில் இத்திட்டத்தின் மீது அடுத்த நூற்றாண்டில் மிகுந்த கவனம் செலுத்த வேண்டும் என முடிவெடுக்கப்பட்டுள்ளது.  
இத்திட்டம் IUPS யின் பிசியோம் கமிட்டியால் வழிநடத்தப்படுகிறது.
பிசியோம் சார்ந்த இதர ஆராய்ச்சிகள்:
யுரோ பிசியோம் ஆரம்பம்
IUPS பிசியோம் திட்டம் சார்ந்த வாசிங்டன் பல்கலைக்கழகத்தின் தேசீய ஒப்புருவாக்கம் அறிவியல் வளம் NSR பிசியோம் திட்டம்
IUPS பிசியோம் திட்டம் சார்ந்த ஆக்லாண்டு பல்கலைக்கழகம் மற்றும் ஆக்ஸ்போா்டு பல்கலைக்கழகத்தின் வெல்கம் டிரஸ்ட் ஹார்ட் பிச்டியோம் ப்ராஜெக்ட் .
# அச்சல்வாடி

**அச்சல்வாடி** (*Achalvadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் அச்சல்வாடி ஊராட்சிக்கு உட்பட்ட ஒரு வருவாய் கிராமம் ஆகும்.
# அச்சல்வாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 45 கிலோமீட்டர் தொலைவிலும், அரூரில் இருந்து 6 கிலோ மீட்டர் தொலைவிலும், மாநில தலைநகரான சென்னையிலிருந்து 261 கிலோமீடர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'13.2"N 78°29'41.8"E
# அச்சல்வாடி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 808 குடும்பங்கள் வசிக்கின்றன. கிராமத்தின் மொத்த மக்கள் தொகையானது 2907 ஆகும். இதில் பெண்களின் எண்ணிக்கை 1471 என்றும், ஆண்களின் எண்ணிக்கை 1436 என்றும் உள்ளது. கிராமத்தின் மொத்த எழுத்தறிவு விகிதம் 66.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பிட்டர் கணிகா தேசியப் பூங்கா

கட்டாக் மாவட்டத்திலான இப்பூங்கா .367 ச.கி.மீ. பரப்பில் அமைந்துள்ளது. அருகிலான விமான நிலையம் புவனேஷ்வர், சுமார் 200 கி.மீ. தூரத்திலும், அருகிலான ரயில் நிலையம் பத்ரக் சுமார் 100 கி.மீ. தூரத்திலும் இருக்கின்றன. இப்பூங்கா தென்னை மரங்களும் உப்பு நீர்த் தாவரங்களும் கொண்ட அலை வீச்சுச் சேற்றுக் காடுகளை உடையது. பூங்காவில் காணும் பிராணிகள் வேங்கை, வராகம், கழுதைப்புலி, காட்டுப்பூனை, சாம்பர், ராட்சச அணில், உப்பு நீர் முதலை, நீர்மானிட்டர், கடலாமை, ராஜநாகம், மலைப்பாம்பு முதலியனவாகும். கொக்குகள், வாத்துகள் முதலிய பறவைகளும் உள்ளன.பூங்காவுக்குச் செல்ல உகந்த பருவம் குளிர்காலம் ( நவம்பரிலிருந்து பிப்ரவரி வரை ) ஓய்வில்லங்கள் உண்டு.
# கோவூர் சுந்தரேஸ்வரர் ஆலயம்

**கோவூர் சுந்தரேஸ்வரர் ஆலயம்** (Kovur Sundareswarar Temple) சென்னையின் புறநகர்ப்பகுதியான கோவூரில் அமைந்துள்ள ஓர் இந்து ஆலயமாகும்.சென்னையிலுள்ள நவகிரகக் கோயில்களில் இது புதன் ஸ்தலமாகும். சிவபெருமானுக்காக எழுப்பப்பட்டுள்ள இவ்வாலயம் சுமார் 965 ஆம் ஆண்டுக்கு முன் கட்டப்பட்டது. இந்த கோவிலின் முக்கிய தெய்வமான சுந்தரேஸ்வரர் (சிவனின் வடிவம்) மற்றும் (பார்வதி) சவுந்தாரம்பிகையாக அருள்பாலிக்கிறார். கர்நாடக சங்கீத வித்துவான் தியாகராஜரால் கோவூர் பச்சரட்னம் என்று அழைக்கப்பட்ட ஐந்து பாடல்களையும் தொகுத்து வழங்கினார்.
# கோவூர் சுந்தரேஸ்வரர் ஆலயம்

## தல புராணம்

கோவூர் சுந்தரேஸ்வரர் கோவிலில், காமாட்சி அம்பாள் சிவனின் சிலையை பிரதிஷ்டை செய்து வழிபாடு செய்தார். சுந்தரேஸ்வரர் தவத்தில் இருந்தார் அவர் கண்ணைமூடி தவமிருந்ததால் கோவூரைச் சுற்றி உள்ள பகுதிகள் மிகவும் சூடானதாக மாறியது, எல்லா ஜீவராசிகளும் இந்த வெப்பத்தினால் பாதிக்கத் தொடங்கின. ஆனால், சிவன் தனது கண்களை மூடி ஆழ்ந்த தியானம் செய்ததால் அவர் இதை உணரவில்லை. ஆகையால், என்ன செய்வது என்று அறியாத முனிவர்கள் மற்றும் தேவர்கள் விஷ்ணுவிடம் முறையிட்டனர். விஷ்ணு உலகத்தை காப்பாற்ற மகாலட்சுமியை பூலோகத்திற்கு அனுப்பி சிவனின் தவத்தை கலைத்து பூமியை காக்குமாறு கூறினார்.அவர் கோ வேடம் பூண்டார்.கோ என்றால் பசு என்ற மறு பெயர் உண்டு,சிவ ஆராதனை நடத்திய இடம் என்பதால் கோவூர் என்ற பெயர் பெற்றது என நம்பப்படுகிறது.
# கோவூர் சுந்தரேஸ்வரர் ஆலயம்

## இவற்றையும் காண்க

- சென்னையின் பாரம்பரியக் கட்டடங்கள்
# குறும்பிறை

**குறும்பிறை** (*Kurumpirai*) என்பது இந்தியாவின், தமிழ்நாட்டின், செங்கல்பட்டு மாவட்டம், செய்யூர் வட்டத்தில் உள்ள சிற்றூர் ஆகும். இந்த ஊர் பொலம்பாக்கம் ஊராட்சிக்கு உட்பட்டது. இது சென்னையிலிருந்து 92 கி.மீ தொலைவிலும் மேல்மருவத்தூரில் இருந்து 7 கி.மீ. தொலைவிலும், காஞ்சிபுரத்திலிருந்து 33 கி.மீ தொலைவிலும், சித்தாமூரிலிருந்து 39 கி.மீ தொலைவிலும் உள்ளது.
# குறும்பிறை

## வரலாற்றுச் சின்னங்கள்

குறும்பிறையில் உள்ள குன்றுப் பகுதியில் பெருங்கற்காலத்தைச் சேர்ந்த கல் வட்டங்கள் கண்டறியப்பட்டுள்ளன.
# கனம் ராஜேந்திரன்

**கனம் இராசேந்திரன்** (*Kanam Rajendran*) (நவம்பர் 10, 1950) இந்திய பொதுவுடமைக் கட்சியைச் சார்ந்தவர் ஆவார். இவர் 1950 ஆம் ஆண்டு நவம்பர் மாதம் 10 ஆம் நாள் பிறந்தார் . இவர் கேரளாவிலுள்ள கோட்டயம் மாவட்டம் வழூர் சட்டமன்ற தொகுதியில் 1982 முதல் 1992 வரை கேரள சட்டப்பேரவைத் தேர்தலில் தொடர்ந்து இருமுறை பிரதிநிதித்துவப்படுத்தினார். மார்ச் 2015 இல் இவர் இந்திய பொதுவுடமைக் கட்சியின் கேரளா மாநிலக் குழுவின் செயலாளராகவும் தேர்ந்தெடுக்கப்பட்டார்.
# கனம் ராஜேந்திரன்

## வகித்த பதவிகள்

- செயலாளர், இந்திய கம்யூனிஸ்ட் கட்சி (சிபிஐ)
- கேரள மாநிலக் குழு செயலாளர், அகில இந்திய இளைஞர் கூட்டமைப்பு (AIYF)
- கேரள மாநிலக் குழு செயலாளர், அகில இந்திய தொழிற்சங்க காங்கிரஸ் (AITUC)
- கேரள மாநிலக் குழு துணைத்தலைவர், AIYF தேசிய கவுன்சில்
- உறுப்பினர், சிபிஐ மாநில செயலகம்
- உறுப்பினர், 7 வது கேரள சட்டமன்றம் (1982-87)
- உறுப்பினர், 8 வது கேரளா சட்டமன்றம் (1987-92)
- தலைவர், அரசாங்க உத்தரவாதங்களின் குழு (1984-87)
# சோடியாக் கொலைகாரன்

**சோடியாக் கொலைகாரன்** (Zodiac Killer), என்பவன் 1960 களின் இறுதியிலிருந்து 1970 களின் தொடக்கம் வரைவட கலிஃபோர்னியா மாகாணத்தில் தொடர் கொலைகளை செய்தவன். கொலைகாரனின் அடையாளம் தெரியவில்லை. 1968 திசம்பர் மற்றும் 1969 அக்டோபருக்கு இடைபட்டக் காலத்தில் பெனிசியா, வால்லோஜோ, ஏரி பெர்ரிஸ்சா, சான் பிரான்சிஸ்கோ ஆகிய இடங்களால் இவனால் பாதிக்கப்புக்குள்ளாகி கொல்லப்பட்டனர். இவனால் 16 முதல் 29 வயதுக்கு உட்பட்ட நான்கு ஆண்களும் மூன்று பெண்களும் குறி வைக்கப்பட்டனர். கொலையாளி தந்திரமாகவும் மறைமுகமாகவும் குற்றத்தை உறுதி செய்யும் கடிதங்களை வரிசையாக உள்ளூர் பத்திரிக்கைக்கு அனுப்பி,சோடியாக் (zodiac) என்னும் பெயரைத் தன் அடையாளமாக்கினான். அந்தக் கடிதங்களில் நான்கு குறிப்புகளை (புதிர்) அனுப்பி இருந்தான். அவற்றில் ஒன்றுக்கு மட்டுமே சரியாகத் தீர்வுக் காணப்பட்டது என்பது குறிப்பிடத்தக்கது.  
சட்ட அமலாக்க மற்றும் தன்னார்வ ஆய்வாளர்கள் சந்தேக நபர்களின் பெயர்களை குறித்தனர், ஆனால் உறுதியான ஆதாரங்கள் இல்லை. சான் பிரான்சிஸ்கோ காவல்துறை (SFPD) 2004 இல் இவ்வழக்கை "செயலற்றது" (inactive) என்று குறிப்பிட்டது, ஆனால் 2007 மார்சில் இந்த கோப்பு மீண்டும் திறக்கப்பட்டது. மேலும் இந்த வழக்கானது வால்லோஜோ நகரம், நாபா கவுண்டி, சோலனோ கவுண்டி ஆகிய இடங்களிலும் மீண்டும் திறக்கப்பட்டது. கலிஃபோர்னியா துறை நீதிபதி 1969 முதல் இந்த படுகொலைகள் வழக்குகள் குறித்த ஆவணங்களை பராமரித்துவருகிறது.
# ஆத்திசூடி பாடியோர்

தமிழில் ஆத்திசூடிகளை பாடிய ஆசிரியர்களும் நூல்களும்  
1. அவ்வையார் - ஆத்திசூடி
1. பாரதியார் - புதிய ஆத்திசூடி
1. பாரதிதாசன் - ஆத்திசூடி
1. டாக்டர் வ. சுப. மாணிக்கம் - தமிழ்சூடி
1. கவிஞர் ந. ர. நாச்சியப்பன் - நெறிசூ்டி
1. முனைவர் ச. மெய்யப்பன் - அறிவியல்சூடி
1. டாக்டர் தமிழண்ணல் - ஆய்வுசூடி
1. பேரா சோம. இளவரசு - நீதிசூடி
1. ரெ. முத்துகணேசன் - முத்துசூடி
1. இராம பாரதி - ஆத்திசூடி வெண்பா
1. வாணிதாசன் - ஆத்திசூடி
1. சுத்தானந்த பாரதியார் - ஆத்திசூடி
1. முனைவர். ந. சஞ்சீவி - ஆத்திசூடி
1. முனைவர். மு. வரதராசன் - ஆத்திசூடி
# பன்னீர்செல்வம் பூங்கா

**பன்னீர்செல்வம் பூங்கா** (*Panneerselvam Park*) அல்லது **பி.எஸ். பார்க்** என்பது தமிழ்நாட்டின் ஈரோடு நகரில் அமைந்துள்ள ஒரு வர்த்தக மையமாகும்.
# பன்னீர்செல்வம் பூங்கா

## வரலாறு

19 ஆம் நூற்றாண்டின் முற்பகுதியில், இந்தப் பகுதி ஏராளமான மரங்களுடன் தோட்டங்களின் இருப்பைக் கொண்டிருந்தது. ஈரோடு நகராட்சி மன்றத்தின் அப்போதையத் தலைவரான வேல்சு என்பவரின் பெயரில் இது **வேல்சு பூங்கா** என்று அழைக்கப்பட்டது. 1940 ஆம் ஆண்டில், நீதிக் கட்சித் தலைவர் ராவ் பகதூர் சர் அ. தா. பன்னீர்செல்வத்தின் நினைவாக பெரியார் ஈ. வெ. இராமசாமி என்பவரால் இது **பன்னீர்செல்வம் பூங்கா** என மறுபெயரிடப்பட்டது. அதன் பெயரின் முக்கியத்துவத்திற்காக, இந்த வட்டாரத்தின் மையத்தில் உள்ள ஐந்து சாலை சந்திப்புக்கு அருகில் ஒரு சிறிய பூங்கா ஈரோடு மாநகராட்சியால் உருவாக்கப்பட்டு பராமரிக்கப்பட்டு வருகிறது. பிப்ரவரி 1971இல், இந்த இடத்தில் தமிழகத்தின் முன்னால் முதல்வர் கா.ந. அண்ணாதுரையின் சிலை அமைக்கப்பட்டது. 1971 செப்டம்பரில், ஈ.வெ. இராமசாமியின் முழு அளவிலான சிலையும் நிறுவப்பட்டது.
# பன்னீர்செல்வம் பூங்கா

## புதுப்பித்தல் பணி

2017ஆம் ஆண்டில், சாலை விரிவாக்கத்திற்கான இடத்தை வழங்குவதற்காக பூங்கா இடிக்கப்பட்டு, தலைவர்களின் சிலை புதுப்பிக்கப்பட்டு, பல்வேறு போட்டித் தேர்வுகளுக்கு வரும் வேட்பாளர்களுக்கு சேவை செய்வதற்காக ஒரு பிரத்யேக நூலக கட்டிடம் திறக்கப்பட்டுள்ளது.
# பன்னீர்செல்வம் பூங்கா

## பிற நிறுவனங்கள்

வட்டாட்சியர் அலுவலகம், மாவட்டக் காவல் கண்காணிப்பாளர் அலுவலகம், வட்டார வளர்ச்சி அலுவலகம் போன்ற முக்கிய அரசு அலுவலகங்களும், அப்துல் கனி துணி சந்தை போன்ற வணிக மையங்களும் இருப்பதால், இந்த பகுதி ஈரோட்டின் வர்த்தக மையமாக மாறியுள்ளது. ஒரு மணிக்கூட்டுக்கோபுரம் இந்த பகுதியின் வடக்கு பகுதியில் அமைந்துள்ளது. இதனருகில் ஒரு அரசு பெண்கள் மேல்நிலைப்பள்ளி செயல்பட்டு வருகிறது.
# பன்னீர்செல்வம் பூங்கா

## வழிபாட்டு இடங்கள்

இந்தப் பகுதியில் இரண்டு வழிபாட்டுத் தலங்கள் உள்ளன  
- பெரிய மாரியம்மன் கோயில்
- சி.எஸ்.ஐ பிரப் நினைவு தேவாலயம்
# கொளப்பாக்கம் அகத்தீசுவரர் கோயில்

**கொளப்பாக்கம் அகத்தீசுவரர் கோயில்** (**Kolampakkam Agastheeshwarar temple**) என்பது தமிழ்நாட்டின் தலைநகரான சென்னை புறநகர்ப் பகுதியில் அமைந்துள்ள, 1300 ஆண்டுகள் பழைமையான சிவாலயமாகும். சென்னையில் உள்ள நவக்கிரக கோயில்களில் சூரியன் சிவபெருமானை வழிபட்ட கோயிலாகும்.
# கொளப்பாக்கம் அகத்தீசுவரர் கோயில்

## ஆலய அமைப்பு

### சந்நிதிகள்

விநாயகர், தட்சிணாமூர்த்தி, மகாவிட்ணு, துர்க்கை ஆகியவை கருவறை கோஷ்டத்தில் அமைந்துள்ளன. பிரகாரத்தில் மகாகணபதி, காசி விஸ்வநாதர்- விசாலாட்சி, சுப்பிரமணியர் ஆகிய சந்நிதிகள் உள்ளன.  
காசி விஸ்வநாதர்- விசாலாட்சி சந்நிதி கிழக்கு நோக்கி உள்ளது. சுப்பிரமணியர் சந்நிதியில் மரகத கல்லால் ஆன பச்சை மயில் வாகனம் உள்ளது.
# கொளப்பாக்கம் அகத்தீசுவரர் கோயில்

## தல புராணம்

சூரியனின் வெப்பம் தாங்காமல் அவரது மனைவி சம்க்ஞா தேவி தன்னுடைய நிழலை சாயா தேவியாக விட்டுவிட்டு பிரிந்தார். இதை உணராத சூரியன் சாயாவோடு வாழ்ந்துவந்தார். சனிபகவானையும் பெற்றார்.  
சில காலங்களுக்கு பிறகு சாயாவுடன் வாழ்வதை சூரியன் அறிந்து கோபம் கொண்டார். சம்க்ஞா தேவியின் தந்தை விஸ்வகர்மாவிடம் முறையிட, அவர் சூரியனை கொளப்பாக்கம் சென்று சிவபெருமானை வழிபட கூறினார். அதன்படி இத்தலத்தில் சூரியன் சிவபெருமானை வழிபட்டு ஆனந்த வல்லி உடனுறை அகத்தீஸ்வரரை தரிசித்தார். அவர்கள் அருளால் சூரியனின் வெப்பம் குறைந்தது, சம்க்ஞா தேவியும் மீண்டும் சூரியனுடன் சேர்ந்து வாழ்ந்தார் என தலபுராணம் விவரிக்கிறது.
# சீமபுரம்

**சீமபுரம்** வடக்கு தமிழ்நாட்டில் உள்ள ஒரு கிராமம் ஆகும். இது சென்னை வடக்கில் அமைந்துள்ளது. இது பொன்னேரி தாலுக்காவில் அமைந்துள்ளது மற்றும் தாலுக் நிர்வாக கவுன்சிலரைத் தேர்ந்தெடுக்கிறது.
இந்த கிராமத்தில் சுமார் 150 குடும்பங்கள் வசிக்கின்றன. கிராமத்தில் ஓர் அரசு தொடக்கப் பள்ளி, ஒரு தபால் அலுவலகம் மற்றும் ஒரு இடைநிலை பேருந்து நிலையம் என்பன அமைந்துள்ளன. இந்தக் கிராமம் ஒரு பிரித்தானிய நிர்வாகத்தின் போது அமைக்கப்பட்டது. இந்த கிராமத்தில் மூன்று கோயில்கள் உள்ளன. இது பெரிய அணைக்கு குறுக்கே அமைந்துள்ளது. இந்தக் கிராமத்தை அடைய இந்த அணையைக் கடக்க வேண்டும். அதன் அழகை பசுமையான நிலப்பரப்புகளும், இயற்கைத் துணியும் கொண்டிருக்கிறது.  
ஆயத்தொலைவுகள்: 13.2612 ° N 80.2531 ° E
# காளான் பாறைகள்

காளான் பாறை]]
, நெகேவ் டிம்னா பூங்காவில் உள்ள காளான் பாறைகள்]]
**காளான் பாறைகள்** அல்லது **பீடப்பாறைகள்** (Pedestal Rock அல்லது Mushroom Rock) என்று அழைக்கப்படுவது ஒருவகை இயற்கைப் பாறை அமைப்பாகும். இதன் பெயருக்கு ஏற்ப இப்பாறை காளானை ஒத்து இருக்கும்.
கடின மற்றும் மென்மையான அடுக்குகளால் ஆன பாறையானது காற்றினால் கடத்தி கொண்டு வரப்படும் மணல் துகள்களினால் தாக்கப்படுகின்றது.
அப்போது மென் அடுக்குகளானது கீழ் பகுதியில் இருப்பின் மேலே உள்ள கடின அடுக்கினை விட வேகமாக அரிக்கப்படுகிறது.
இவ்வாறான நீண்டகால அரிப்பினால் பாறைத்தூணானது தரையை ஒட்டி மட்டும் அரிப்புக்கு ஆளாகி மேற்புரம் விரிந்த நிலையில் காளான் போன்று தோற்றமளிப்பதால் இப்பெயர் பெற்றன. இவ்வாறான பாறைகள் பீடப்பாறைகள் எனவும் அழைக்கப்படுகிறது.
காளான் பாறைகள் யார்டாங் பாறைகளுடன் உறவு உடையவை என்றாலும் வேறுபட்டவை.
# காளான் பாறைகள்

## தமிழ்நாட்டில் காளான் பாறைகள்

இந்தியாவில் இவ்வகைப் பாறைகள் தார் பாலைவனப்பகுதியில் கண்டறியப்பட்டுள்ளன. தமிழ்நாட்டில் கிருஷ்ணகிரி மாவட்டத்தின் எல்லையில்திருப்பத்தூர் மாவட்டம் திருப்பத்தூர் வட்டம், கந்திலியை அடுத்த தோக்கியம் கிராமத்தில், கதிரியப்பன் கோயில் வட்டம் என்னும் இடத்தில் காளான் பாறைகள் உள்ளது கண்டறியப்பட்டுள்ளது.
# தைராய்டு அடைப்பான்

பொட்டாசியம் அயோடைடு (KI) மற்றும் பொட்டாசியம் அயோடேட்டு (KIO3) ஆகியவை கதிர்வீச்சிலிருந்து பாதுகாப்புப் பயன்பாட்டில் **தைராய்டு அடைப்பான்கள்** (THYROID BLOCKER) என அழைக்கப்படுகின்றன. ஒரு நபர் இந்த வேதிச் சேர்மங்களுள் ஏதேனும் ஒன்றை உறிஞ்சினால், அவரின் கேடயச் சுரப்பி (தைராய்டு) நிலையான அயோடின் மூலம் நிரம்பி அணுக்கரு உருகல் அல்லது வெடிப்புக்குப் பிறகு குவியும் கதிரியக்க அயோடினை பாதுகாக்கின்றது.
# மூன்று ஆறுகள்

கனடா நாட்டில் உள்ள கிழக்கு இளவரசர் எட்வர்ட் தீவில் உள்ள முகத்துவாரத்தில் பாயும் மூன்று ஓடைகளை**மூன்று ஆறுகள்** (*The Three Rivers*) என்ற சிறப்பு பெயர் கொண்டு அழைக்கப்படுகிறது. இந்த நீர்நிலைகள் புருண்டில், காா்டிகன், மான்டகியு ஆறுகள் ஆகும். இது 2004 ஆம் ஆண்டில் நிலுவையில் உள்ள கனேடிய பாரம்பரிய ஆறுகளின் (Canadian Heritage river) பட்டியலில் இவை சேர்க்கப்பட்டுள்ளன. இந்த ஆறுகள் 52 கி.மீட்டர் நீளமுள்ள கால்வாய்கள் வழியாக செல்கின்றன.  
இந்த ஆற்றுகளைச் சுற்றி காா்டிகன்,மான்டகியு மற்றும் ஜார்ஜ் டவுன் உட்பட பல விதமான ஊர் மக்கள் வாழ்ந்து வருகின்றனர். புருடெனல் ஆற்று மாகாண பூங்கா ப்ரூடென்லில் அமைந்துள்ளது.
# கோதண்டராமர் திருக்கோயில், பூதிமுட்லு

**கோதண்டராமர் திருக்கோயில்** என்பது தமிழ்நாட்டின் கிருஷ்ணகிரி மாவட்டம், வேப்பனப்பள்ளி அருகில் உள்ள பூதிமுட்லு என்னும் கிராமத்தில் அமைந்துள்ள இராமர் கோயிலாகும். இது 16ம் நூற்றாண்டினை சேர்ந்த கோயிலாகும்.
# கோதண்டராமர் திருக்கோயில், பூதிமுட்லு

## வரலாறு

இக்கோயிலில் உள்ள மூலவர் சிலையானது கெலமங்கலம் ரத்தினகிரி கோட்டையில், பராமரிப்பின்றி கிடந்த கோயிலில் இருந்து கொண்டுவந்து நிறுவப்பட்டு கோயில் எழுப்பப்பட்டது என்று தெரிகிறது. இது சுமார் 16 ஆம் நூற்றாண்டில் நடந்த நிகழ்வு என்றும் கூறப்படுகிறது.
# கோதண்டராமர் திருக்கோயில், பூதிமுட்லு

## கோயில் அமைப்பு

இக்கோயிலின் வாயிலானது வடதிசை நோக்கி அமைந்துள்ளது. இக்கோயிலுக்கு எதிரில் உள்ள தீர்த்தகுளமானது அழகிய கட்டமைப்புடன் சிறப்பாக அமைந்துள்ளது. கோயில் பிரகாரத்தில் மடப்பள்ளியும், மண்டபங்களும் அமைந்துள்ளன. கருவறையில் வில்லேந்திதிய கோதண்டராமர், சீதை, இலக்குவனுடன் அழகுற காட்சியளிக்கின்றனர். இக்கோயிலின் தேரானது கற்சக்கரத்த்தால் பூட்டப்பட்டு மார்ச் மாத பௌர்ணமி நாளில் தேர்திருவிழா நடக்கிறது.
# கோதண்டராமர் திருக்கோயில், பூதிமுட்லு

## விழாக்கள்

இக்கோயிலில் ஒவ்வொரு சனிக்கிழமையும் சிறப்பு வழிபாடு நடத்தப்படுகிறது. குறிப்பாக புரட்டாசி மாத சனிக்கிழமைகளில் மிகச்சிறப்பாக வழிபாடு நடத்தப்படுகிறது. ஒவ்வொரு ஏகாதசி சிறப்பாக கொண்டாடப்படுகிறது. மாசிமாதம் பௌர்ணமியன்று ஆண்டு விழாவாக தேர்த் திருவிழா நடத்தப்படுகிறது. இதையோட்டி ஒன்பது நாட்கள் விழா நடத்தப்படுகிறது.
# கோதண்டராமர் திருக்கோயில், பூதிமுட்லு

## அமைவிடம்

கிருஷ்ணகிரி நகரில் இருந்து பேரிகை செல்லும் சாலையில் 40 கிலோமீட்டர் தொலைவில் வேப்பனப்பள்ளி உள்ளது. வேப்பனப்பள்ளியில் உள்ள பெண்கள் மேல்நிலைப்பள்ளிக்கு, சாலையை ஒட்டியவாறு கோயிலின் தோரணவாயில் அமைந்துள்ளது.